Diari Oficial de la Generalitat Valenciana


Sumari del DOGV 7432, del 29-12-2014 (2014/11280)

RESOLUCIÓ de 22 de desembre de 2014, de la directora general del Secretariat del Consell i Relacions amb les Corts, per la qual es disposa la publicació de l'addenda al conveni de col·laboració entre el Ministeri d'Assumptes Exteriors i de Cooperació (MAEC), l'Agència Espanyola de Cooperació Internacional per al Desenrotllament (AECID), la Generalitat i els ajuntaments d'Alacant i Benidorm per a la creació de la Casa del Mediterrani.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7432

Data del DOGV
:   29-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11517


Data del document
:   22-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 22 de desembre de 2014, de la directora general del Secretariat del Consell i Relacions amb les Corts, per la qual es disposa la publicació de l'addenda al conveni de col·laboració entre el Ministeri d'Assumptes Exteriors i de Cooperació (MAEC), l'Agència Espanyola de Cooperació Internacional per al Desenrotllament (AECID), la Generalitat i els ajuntaments d'Alacant i Benidorm per a la creació de la Casa del Mediterrani. [2014/11863]  
  
El Ministeri d'Assumptes Exteriors i de Cooperació (MAEC), l'Agència Espanyola de Cooperació Internacional per al Desenrotllament (AECID), la Generalitat i els ajuntaments d'Alacant i Benidorm han subscrit, prèvia tramitació reglamentària, el 16 de desembre de 2014, l'addenda al conveni de col·laboració subscrit el 30 d'abril de 2009 per a la creació de la Casa del Mediterrani.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 1328/2014 i que figura com a annex d'esta resolució.  
  
València, 22 de desembre de 2014.- La directora general del Secretariat del Consell i Relacions amb les Corts: Marta Martí Arador.  
  
  
Addenda al conveni de col·laboració entre el Ministeri d'Assumptes Exteriors i de Cooperació (MAEC), l'Agència Espanyola de Cooperació Internacional per al Desenrotllament (AECID), la Generalitat i els ajuntaments d'Alacant i Benidorm, per a la creació de la Casa del Mediterrani  
  
Reunits  
José Manuel García-Margallo Marfil, ministre d'Assumptes Exteriors i de Cooperació, fent ús de les facultats que li atorga l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Alberto Fabra Part, president de la Generalitat, que actua en representació de la Generalitat, de conformitat amb les disposicions de l'article 28.1 de l'Estatut d'Autonomia de la Comunitat Valenciana i l'article 10.c de la Llei 5/1983, de 30 de desembre, del Consell, en la redacció feta en la Llei 12/2007, de 10 de març, de la Generalitat.  
Jesús Manuel Gracia Aldaz, president de l'Agència Espanyola de Cooperació Internacional per al Desenrotllament, i la representació de la qual exercix en virtut del que establix l'article 11 de l'estatut de la Agència, aprovat per mitjà del Reial Decret 1403/2007, de 26 d'octubre.  
  
Sonia Castedo Ramos, alcaldessa de l'Ajuntament d'Alacant, que actua en representació de la corporació municipal.  
Agustín Navarro Alvado, alcalde de l'Ajuntament de Benidorm, que actua en representació de la corporació.  
  
Exposen  
I. Amb data 30 d'abril de 2009, les parts intervinents van subscriure un conveni de col·laboració entre el Ministeri d'Assumptes Exteriors i de Cooperació (MAEC), l'Agència Espanyola de Cooperació Internacional per al Desenrotllament (AECID), la Generalitat i els ajuntaments d'Alacant, Benidorm i Xàbia per a la creació de la Casa del Mediterrani.  
  
II. Amb data 21 de març de 2013, amb motiu de la reunió del IX Consell Rector de Casa Mediterrani, va ser acceptat per unanimitat l'abandó del consorci per part de l'Ajuntament de Xàbia.  
III. La clàusula quarta del conveni de col·laboració referit, amb data 30 d'abril de 2009, relativa a aportacions, preveu que la Generalitat, per a anys posteriors a 2009, formalitzarà, per mitjà de la subscripció d'addendes anuals, les aportacions corresponents d'acord amb les previsions pressupostàries.  
IV. Que a fi d'agilitzar el compliment del compromís previst en l'esmentada clàusula quarta del conveni de col·laboració de 30 d'abril de 2009, es considera més operatiu, d'ara en avant, formalitzar el compromís de l'aportació econòmica de la Generalitat de la Comunitat Valenciana al Consorci Casa del Mediterrani, per mitjà de la subscripció d'un conveni entre la Generalitat de la Comunitat Valenciana i el Consorci Casa del Mediterrani.  
V. Per a acomplir el que s'ha pactat en el conveni subscrit el 30 d'abril de 2009, les parts firmen esta addenda del conveni i assumixen les següents  
  
  
Clàusules  
  
Primera. Objecte  
Constituïx l'objecte d'esta addenda l'aportació de la Generalitat al consorci Casa del Mediterrani, d'acord amb el que preveu el conveni de col·laboració subscrit amb data 30 d'abril de 2009, per a cobrir els gastos ordinaris i la realització de programes de Casa del Mediterrani.  
  
  
Segona. Finançament  
La Conselleria de Presidència i Agricultura, Pesca, Alimentació i Aigua efectuarà una aportació de quatre-cents cinquanta mil euros (450.000 ?), a càrrec de l'aplicació pressupostària 21.25.88.108.93.0, línia nominativa T3230, «Subvenció Casa del Mediterrani», del pressupost de gastos per a 2014, de la Generalitat.  
  
Tercera. Vigència  
Esta addenda al conveni de col·laboració de data 30 d'abril de 2009 entrarà en vigor el dia de la seua firma i finalitzarà quan es faça efectiu l'abonament de l'import consignat en la mateixa.  
  
Quarta. Resolució  
Esta addenda es podrà extingir per qualsevol de les causes següents:  
  
a) Per acord mutu de les parts.  
b) Per incompliment de les obligacions assumides per qualsevol de les parts.  
c) Per altres causes legalment previstes.  
  
Final  
Per a l'exercici pressupostari 2015, les parts acorden que el compliment del compromís previst en la clàusula quarta del conveni subscrit el 30 d'abril de 2009, pel que fa a l'aportació econòmica de la Generalitat, s'efectuarà per mitjà de la subscripció de l'oportú conveni, que es formalitzarà directament entre la Generalitat de la Comunitat Valenciana i el Consorci Casa del Mediterrani.  
La renovació del conveni que es preveu en esta clàusula, i, per tant, la formalització del compromís previst en la clàusula quarta del conveni firmat el 30 d'abril de 2009, s'efectuarà, per als exercicis 2016 i següents, per mitjà de la subscripció de les oportunes addendes al conveni a què es referix el paràgraf anterior.  
  
I en prova de conformitat es signa el present acord per quintuplicat en el lloc i la data indicats.  
  
València, 16 de desembre de 2014  
  
El ministre d'Assumptes Exteriors i de Cooperació: José Manuel García-Margallo Marfil.  
El president de la Generalitat: Alberto Fabra Part.  
El president de l'Agència Espanyola de Cooperació Internacional per al Desenrotllament: Jesús Manuel Gracia Aldaz.  
L'alcaldessa de l'Ajuntament d'Alacant: Sonia Castedo Ramos.  
L'alcalde de l'Ajuntament de Benidorm: Agustín Navarro Alvado.